Uzavreté mesto

Uzavreté mesto je sídlo s obmedzeniami pobytu a cestovania v ZSSR a niektorých jeho nástupníckych krajín. V dnešnom Rusku sú takéto mestá oficiálne nazvané "uzavreté administratívno-teritoriálne formácie" (, zakrytje administrativno-territoriaľnje obrazovanija, ZATO).

 História 
Uzavreté mestá boli zakladané od konca 50. rokov 20. storočia pod eufemistickými menami "poštových schránok", pretože pošta sa do nich posielala cez poštové schránky v iných mestách. Spadali do dvoch odlišných kategórií. Do prvej patrili mestá s citlivými vojenskými, priemyselnými alebo vedeckými zariadeniami, ako napríklad zbrojovky alebo jadrové výskumné centrá. Príkladmi sú moderné mestá ako Ozjorsk v Čeľabinskej oblasti  (Čeľabinsk-65) so závodmi na výrobu plutónia, a Sillamäe, kde sa nachádza závod na obohacovanie uránu.  Sem nemali prístup ani Sovietski občania, ak nemali špeciálne povolenia. Niektoré mestá však boli uzavreté len pre cudzincov. Medzi ne patria Perm, centrum sovietskej výroby tankov,  a Vladivostok, základňa sovietskej tichomorskej flotily.

Druhá kategória obsahuje pohraničné mestá a niektoré hraničné oblasti ako Kaliningrad, ktoré boli uzavreté z bezpečnostných dôvodov. Podobné uzavreté oblasti sa nachádzali v celom Sovietskom bloku: pásmo okolo vnútornej nemeckej hranice, či hranica medzi Západným Nemeckom a Československom. Pre vstup do týchto oblastí sa taktiež vyžadovali špeciálne povolenia.

Umiestnenie miest z prvej kategórie bolo vybrané pre ich geografické vlastnosti. Často boli zakladané vo vzdialených miestach situovaných hlboko na Urale a na Sibíri, mimo dosahu nepriateľských bombardérov. Boli stavané blízko veľkých riek alebo jazier, z ktorých voda bola potrebná pre ťažký priemysel alebo jadrové zariadenia. Jestvujúce civilné sídla v blízkosti boli často použité ako zdroj pracovnej sily potrebnej pre výstavbu. Hoci uzatvorené mestá pôvodne vznikli ako dočasné opatrenie, prakticky tieto mestá žili vlastným životom a stali sa jedným z rysov Sovietskeho systému.Victor Zaslavsky, "Ethnic group divided: social stratification and nationality policy in the Soviet Union", p.224 in Peter Joseph Potichnyj, The Soviet Union: Party and Society, Cambridge University Press, 1988. ISBN 0521344603

Pohyb z a do týchto miest bol prísne strážený. Cudzincom bol vstup zakázaný a miestni obyvatelia boli pod prísnym dohľadom. Museli mať špeciálne povolenia na výjazd a vjazd do týchto miest, a hocikto hľadajúci ubytovanie musel podstúpiť previerky NKVD a jeho následníckych organizácií. Niektoré mestá boli obohnané vysokými plotmi a ozbrojenými strážami.

 Súčasnosť 
Politika uzavretých miest sa zmenila koncom 90. rokov 20. storočia. Niektoré mestá ako napríklad Perm boli otvorené ešte pred rozpadom ZSSR; ostatné ako Kaliningrad a Vladivostok, ostali uzavreté až do roku 1993. Prijatím novej ústavy v roku 1993 urýchlilo významné reformy postavenia uzavretých miest, ktoré boli premenované na "uzavreté administratívno-teritoriálne formácie" (alebo ZATO, podľa ruskej skratky). Všetky tieto subjekty majú status mestských okruhov, ako to určuje federálny zákon.

 Rusko 
V Rusku je momentálne 42 verejne uznaných uzavretých miest s celkovou populáciou okolo 1.3 milióna, čo predstavuje zhruba 1% obyvateľstva Ruskej federácie. 75% je spravovaných ministerstvom obrany a zvyšok Ruskou federálnou agentúrou pre atómovú energiu - Rosatom.Nadežda Kutepova & Olga Cepilova, "Krátka história ZATO", str. 148-149 v Cultures of Contamination, Volume 14: Legacies of Pollution in Russia and the US (Research in Social Problems and Public Policy), eds. Michael Edelstein, Maria Tysiachniouk, Lyudmila V. Smirnova. JAI Press, 2007. ISBN 0762313714 Odhaduje sa, že existuje ďalších 15 uzatvorených miest, avšak ich mená a polohy neboli zverejnené Ruskou vládou.Greg Kaser, "Motivation and Redirection: Rationale and Achievements in the Russian Closed Nuclear Cities", p. 3 in Countering Nuclear and Radiological Terrorism, eds. David J. Diamond, Samuel Apikyan, Greg Kaser. Springer, 2006. ISBN 1402048971

Zoznam ZATO v Rusku:
 10 ZATO pod správou Rosatomu:
 Železnogorsk, (Krasnojarský kraj) (Железногорск, Красноярский край)
 Zarečnyj, (Penzianska oblasť) (Заречный, Пензенская область)
 Zelenogorsk, (Krasnojarský kraj) (Зеленогорск, Красноярский край)
 Lesnoj, (Sverdlovská oblasť) (Лесной, Свердловская область)
 Novouraľsk, (Sverdlovská oblasť) (Новоуральск, Свердловская область)
 Ozjorsk, (Čeľabinská oblasť) (Озёрск, Челябинская область)
 Sarov, (Nižnonovgorodská oblasť) (Саров, Нижегородская область)
 Seversk, (Tomská oblasť) (Северск, Томская область)
 Snežinsk, (Čeľabinská oblasť) (Снежинск, Челябинская область)
 Triochgornyj, (Čeľabinská oblasť) (Трёхгорный, Челябинская область)
 ZATO pod správou Ministerstva Obrany:
 Námorné základne:
 Viďajevo, (Murmanská oblasť) (Видяево, Мурманская область)
 Boľšoj Kameň, (Prímorský kraj) (Большой Камень, Приморский край)
 Viľučinsk, (Kamčatský kraj) (Вилючинск, Камчатская область)
 Gadžijevo, (Murmanská oblasť) pod názvom ZATO Skalistyj (Гаджиево, ЗАТО «Скалистый», Мурманская область)
 Zaozjorsk, (Murmanská oblasť) (Заозёрск, Мурманская область)
 Ostrovnoj, (Murmanská oblasť) (Островной, Мурманская область)
 Poľarnyj, (Murmanská oblasť) (Полярный, Мурманская область)
 Severomorsk, (Murmanská oblasť) (Североморск, Мурманская область)
 Snežnogorsk, (Murmanská oblasť) (Снежногорск, Мурманская область)
 Fokino, (Prímorský kraj) (Фокино, Приморский край)
 Základne strategických raketových síl (RVSN):
 Gornyj, (Zabajkalský kraj) (Горный, Забайкальский край)
 Zviozdnyj, (Permský kraj) (Звёздный, Пермский край)
 Kedrovyj, (Krasnojarský kraj) (Кедровый, Красноярский край)
 Komarovskij, (Orenburská oblasť) (Комаровский, Оренбургская область)
 Lokomotivnyj, (Čeľabinská oblasť) (Локомотивный, Челябинская область)
 Moloďožnyj, (Moskovská oblasť)  (Молодёжный, Московская область)
 Ozjornyj, (Tverská oblasť) (Озёрный, Тверская область)
 Pervomajskij, (Kirovská oblasť) (Первомайский, Кировская область)
 Svetlyj, (Saratovská oblasť) (Светлый, Саратовская область)
 Svobodnyj, (Sverdlovská oblasť) (Свободный, Свердловская область)
 Sibirskij, (Altajský kraj) (Сибирский, Алтайский край)
 Solnečnyj, (Krasnojarský kraj) (Солнечный, Красноярский край)
 Uraľskij, (Sverdlovská oblasť) (Уральский, Свердловская область)
 Základne Kozmických vojsk Ruska:
 Znamensk, (Astrachánska oblasť) (Знаменск, Астраханская область)
 Krasnoznamensk, (Moskovská oblasť) (Краснознаменск, Московская область)
 Mirnyj, (Archangeľská oblasť) (Мирный, Архангельская область)
 Solnečnyj, (Tverská oblasť) (Солнечный, Тверская область)
 Uglegorsk, (Amurská oblasť) (Углегорск, Амурская область)
 Výroba a likvidácia chemických zbraní:
 Michajlovskij, (Saratovská oblasť) (Михайловский, Саратовская область)
 Šichany, (Saratovská oblasť) (Шиханы, Саратовская область)
 Vojenské telekomunikácie:
 Voschod, (Moskovská oblasť) (Восход, Московская область)
 Prioksk, (Moskovská oblasť) (Приокск, Московская область)
 Výroba laserových zbraní:
 Radužnyj, (Vladimírská oblasť) (Радужный, Владимирская область)
 Stavba podzemných objektov (protiatómový bunker):
 Mežgorie, (Baškirsko) (Межгорье, Башкортостан)

Niektoré z nich sú otvorené zahraničným investíciam, ale cudzinci môžu vstúpiť len s povolením.  Príkladom je Nuclear Cities Initiative (NCI - Iniciatíva jadrových miest), spoločný projekt amerického úradu jadrovej bezpečnosti a Minatomu, ktorý čiastočne zahŕňa mestá Sarov, Snežinsk a Železnogorsk.

Počet uzavretých miest sa výrazne znížil od 90. rokov. Avšak, 30. októbra 2001, bolo cudzincom (s výnimkou bieloruských občanov) zakázané vstupovať do niektorých severných miest: Noriľsk, Talnach, Kajerkan, Dudinka a Igarka. Ruskí občania taktiež musia mať cestovné povolenia.

 Kazachstan 
V Kazachstane sú tri zavreté mestá pod správou Ruska. Sú to Bajkonur (predtým Leninsk), mesto postavené pre obsluhu kozmodrómu Bajkonur, mestečko Kurčatov pri Semipalatinskej testovacej oblasti a Priozersk, ktorý je administratívnym centrom testovacej oblasti antibalistických rakiet Sary Šagan.

 Uzbekistan 
Bývalé:
 Kantubek (Araľsk-7) - do roku 1992, poľné výskumné laboratórium, ktoré vykonávalo testovanie biologických zbraní.

 Kirgizsko 
Existujúce:
 Kara-Balta - 338. uzlové spojenie ruského námorníctva
Bývalé:
 Majluu Suu - ťažba a drvenie uránu

 Tadžikistan 
Existujúce:
 Nurek v dedine Hodžarki - varovný protiraketový systém - Okno (v prevádzke)

Bývalé:
 Čkalovsk - ťažba a drvenie uránových rúd

 Lotyšsko 
Bývalé:
 Liepaja — námorná základňa
 Skrunda — Systém predčasného varovania pred raketovým útokom — Darjal — dokončená v roku 1991, predaná Lotyšsku, avšak 4. marca 1995 vybuchla.
 Irbene/Ventspils-8 — Kozmické rádiové výskumné centrum Zvezda

 Ukrajina 
Súčasné:
 Mykolajiv - Systém predčasného varovania pred raketovým útokom - Dnepr (v prevádzke)
 Bеherоvо — Systém predčasného varovania pred raketovým útokom - Dnepr (v prevádzke)
 Novofedorivka / Saki-4 (Autonómna Republika Krym) — Letecké základne námorného letectva ZSSR (dnes základňa Ukrajinských vzdušných síl)

Bývalé:
 Černobyľ-2 —  systém predčasného varovania a zahorizontálny radar Duga-2 — prijímač
 Ljubeč-1 — systém predčasného varovania a zahorizontálny radar Duga-2 — vysielač
 Kalinovka — systém predčasného varovania a zahorizontálny radar Duga-1 — prototyp, prijímač
 Duč — systém predčasného varovania a zahorizontálny radar Duga-1 — prototyp, vysielač
 Uzin — Bývalá sovietska základňa strategického letectva
 Žieltye Vody (Dnepropetrovská oblasť)
 Balaklava (mesto pri Sevastopoli)
 Bilkovo (Odeská oblasť)
 Žitomir-21 (Žitomirský rajón)

 Estónsko 
V Estónsku sa nachádzali dve ZATO:
 Paldski — centrum atómových ponoriek.
 Sillamäe — závod na obohacovanie uránu a produkcia vzácnych prvkov: tantalu a nióbu.

 Bielorusko 
Existujúce:
 Ganceviči — systém predčasného varovania — Volga a 43. komunikačné centrum ruského námorníctva
Bývalé:
 Novokolosovo / Stolbtsy-2 — Bývalé vojenské mesto.
 Posjolok Zarečie / Gomeľ-30 — Bývalá vojenská základňa.

 Azerbajdžan 
Existujúce:
 Gabalinsk — systém predčasného varovania — Darjal (v prevádzke)

Referencie

 Externé odkazy 
Zoznam (potvrdených) uzavretých miest a oblastí z webstránky Správy Ruskej Federácie
Uzavřená města – pozůstatky Sovětského svazu? článok Geografické rozhledy. 2022, roč. 32, č. 1, s. 14-17.
Ruské uzavreté mestá sú otvorený a uzavretý prípad - článok z Russia Journal. (pôvodný zdroj potrebuje platený účet  )
Stránka NCI 
Článok Global Security o ZATO
Tajné / Uzavreté mestá v Google Zem 

 Zdroj 


Kategória:Mestá v Rusku